علی حسین نقوی:

ایم ڈبلیو ایم کے رکن کے قتل کا حساب پیپلز پارٹی کے وڈیرے اور انکے آلہ کار دیں گے

ایم ڈبلیو ایم سندھ کے سیکریٹری سیاسیات نے ایک بیان میں نے کہا کہ پیپلز پارٹی کے وڈیرے آنے والے انتخابات سے قبل اپنے اپنے حلقوں میں عوام کو پولیس اور اپنے غنڈوں کی طاقت کے ذریعے مرعوب کرنے کی کوشش میں مصروف ہیں، سندھ پولیس اور انتظامیہ نے پیپلز پارٹی کے ان وڈیروں کے اشاروں پر غریبوں پر عرصہ حیات تنگ کر رکھا ہے۔

خبر کا کوڈ: ۴۲۹۴۴۶

تاریخ: ۱۲ آبان ۲۰۱۷ - ۱۴:۰۹

رسا نیوز ایجنسی کی رپورٹ کے مطابق، ایم ڈبلیو ایم سندھ کے سیکریٹری سیاسیات علی حسین نقوی نے ایک بیان میں مٹیاری کی تحصیل ہالا میں پیپلز پارٹی کے وڈیرے رئیس احمد علی نظامانی کی ایماء پر قتل ہونے والے مجلس وحدت مسلمین کے کارکن محمد خان کے قتل کی بھرپور الفاظ میں مذمت کرتے ہوئے کہا کہ سندھ کی غیور عوام وڈیرہ شاہی کیخلاف کھڑی ہو چکی ہے، محمد خان کے بہیمانہ قتل کا حساب پیپلز پارٹی کے وڈیرے اور اس کے حواریوں کو دینا پڑے گا اور محمد خان کے پسماندگان کو انصاف دلانے کے لئے ہم انصاف کا دروازہ کھٹکھٹائیں گے، اگر ضرورت پڑی تو اس خون ناحق اور ظلم کیخلاف ملک گیر احتجاج بھی کریں گے۔

علی حسین نقوی نے مزید کہا کہ اب بھی وقت ہے پیپلز پارٹی کی قیادت سندھ میں اپنے وڈیروں، ڈاکوؤں اور عوام کا استحصال کرنے والے سرداروں کو لگام ڈالے ورنہ بعید نہیں کہ ان کا حشر نواز شریف سے بدتر نہ ہو۔

انہوں نے کہا کہ محمد خان کے پسماندگان کو انصاف دلانے تک ہم نہ خود چین سے بیٹھیں گے اور نہ ہی سندھ کی افسر شاہی کو چین سے بیٹھنے دیں گے۔

انہوں نے کہا کہ پیپلز پارٹی کے وڈیرے آنے والے انتخابات سے قبل اپنے اپنے حلقوں میں عوام کو پولیس اور اپنے غنڈوں کی طاقت کے ذریعے مرعوب کرنے کی کوشش میں مصروف ہیں، سندھ پولیس اور انتظامیہ نے پیپلز پارٹی کے ان وڈیروں کے اشاروں پر غریبوں پر عرصہ حیات تنگ کر رکھا ہے۔

انہوں نے کہا کہ مجلس وحدت مسلمین نے ہمیشہ اصولوں کی سیاست کی ہے اور کرتے رہیں گے، مگر سندھ میں جاری مجلس وحدت مسلمین کے کارکنان کے خلاف استحصال اور پولیس گردی کو قطعی طور پر برداشت نہیں کریں گے۔ /۹۸۸/ ن۹۴۰